«Казгермунай» БК» ЖШС-нің «Оңтүстік Ақсай кен орнын игеру жобасына қосымша»

ықтимал әсер ету туралы есептің жобасы бойынша (KZ60RVX00915198) ұсыныстар мен ескертулердің жиынтық кестесі

Хаттама

Жиынтық кесте жасалған күні: 16.10.2023 ж.

Жиынтық кесте жасалған орын: Қызылорда облысы бойынша экология департаменті, Экологиялық реттеу және бықылау комитеті ҚР ЭТРМ

Қоршаған ортаны қорғау саласындағы уәкілетті органның атауы: Қызылорда облысы бойынша экология департаменті, Экологиялық реттеу және бықылау комитеті ҚР ЭТРМ

Мүдделі мемлекеттік органдардың ескертулері мен ұсыныстарын жинау туралы хабарланған күн: 25.09.2023 ж.

Мүдделі мемлекеттік органдардың ескертулері мен ұсыныстарын беру мерзімі: 25.09-13.10.2023 ж.

Мүдделі мемлекеттік органдардың ескертулері мен ұсыныстарын жинақтау:

|  |  |  |
| --- | --- | --- |
| № | Мүдделі мемлекеттік орган | Ескерту мен ұсыныстар |
| 1 | Қызылорда облысының табиғи ресурстар және табиғат пайдалануды реттеу басқармасы | ҚР 02.01.2021 ж. №400-VI ҚРЗ Экологиялық кодексінің *(бұдан әрі – Кодекс)* барлық экологиялық талаптарының толық көлемде сақталуын қамтамасыз ету. Кодекске 4-қосымшаға сәйкес екпелердің санын және көгалдандыру алаңын көрсете отырып, жасыл екпелерді отырғызу жөніндегі іс-шара көзделсін.Жер қойнауын пайдаланушылар жер қойнауын пайдалану жөніндегі операцияларды, сондай-ақ жердің бүлінуіне байланысты құрылыс және басқа да жер қойнауын пайдалану жөніндегі операцияларды жүргізу барысында Кодекстің 397-бабында көзделген экологиялық талаптарды сақтауға міндетті. Сондай-ақ, Кодекстің 238 бабының 4 тармағына сәйкес, атап айтқанда бүлінген жерлерді рекультивациялау бағытын таңдау кезінде:1) жер бетінің бүліну сипаты;2) объект орналасқан ауданның табиғи және физикалық-географиялық жағдайлары;3) осындай ауданның даму перспективалары мен қоршаған ортаны қорғау жөніндегі талаптар ескеріле отырып, объектiнi орналастырудың әлеуметтiк-экономикалық ерекшелiктерi;4) бүлінген жерлердiң негiзгi алаңын қаратопырақ тараған және ауыл шаруашылығы қарқынды жүретін аймақта жыртылатын алқаптар етіп қалпына келтiру қажеттiгi;5) қазылған кеңістікте су айдындарын және аршылған жыныстар мен байыту қалдықтары үйінділерінде сәндік бақ-саябақ кешендерін, ландшафтар жасауды қоса алғанда, елді мекендерге тікелей жақын жердегі бүлінген жерлерді бақтар, қосалқы шаруашылықтар және демалыс аймақтары етіп қалпына келтіру қажеттігі;6) өнеркәсіптік объект аумағында жоспарлау жұмыстарын орындау, қажетсiз шұңқырлар мен үймелердi жою, құрылыс қоқысын жинау және жер учаскесiн абаттандыру;7) пайдаланылатын жер учаскесiндегi топырақпен жабылуы немесе тегiстелуі қажет жыралар мен су шайған жерлер;8) міндетті түрде аумақты көгалдандыруды жүргізу ескерілуге тиіс.Сонымен қатар, жергілікті елді мекенге дейінгі ара қашықтық «Адамның өмір сүру ортасы мен денсаулығына әсер ету объектілері болып табылатын объектілердің санитариялық-қорғаныш аймақтарына қойылатын санитариялық-эпидемиологиялық талаптар» санитариялық қағидаларын бекіту туралы ҚР Денсаулық сақтау министрінің м.а. 11.01.2022 ж. №ҚР ДСМ-2 бұйрығының талаптары сақтала отырып орналасуы қажет. Және де, Оңтүстік Ақсай кен орнын игеру жобасының жұмыстары аяқталғаннан кейін жердің тазалығын қамтамасыз етуге қойылатын талаптар қатаң сақталуы керек.ҚР Экология, геология және табиғи ресурстар министрінің 30.07.2021 ж. №280 бұйрығымен бекітілген экологиялық бағалауды ұйымдастыру және жүргізу жөніндегі нұсқаулыққа сәйкес объектіні көзделіп отырған қызметті іске асыру кезінде қоршаған ортаға және оның компоненттеріне кері әсерін барынша азайтуды ұсынады. |
| 2 | Қызылорда облысының санитариялық-эпидемиологиялық бақылау департаменті | ҚР Денсаулық сақтау министрінің 2022 жылғы 11 қаңтардағы №ҚР ДСМ-2 бұйрығымен бекітілген санитарлық ережелерге (СЕ) сәйкес, атмосфераға зиянды шығарындылары мен зиянды физикалық факторлары бар өнеркәсіптік объектілер мен өндірістер үшін санитарлық-қорғау аймақтарының жобаларын әзірлеу және олардың мөлшерін негіздеу талап етіледі.СЕ 2-тарауының 36-тармағына сәйкес, СҚА өлшемдері мен шекараларын негіздеу елді мекендердің атмосфералық ауасына химиялық, биологиялық, физикалық әсер ету көздері болып табылатын объектілерді пайдаланатын шаруашылық жүргізуші субъекті аумақтық өнеркәсіптік кешенге (өнеркәсіптік торапқа) біріктірілген қолданыстағы объектіні және (немесе) топтық объектілерді салу, реконструкциялау немесе техникалық қайта жарақтандыру кезеңдер бойынша жүзеге асырады. Осы ретте «Казгермунай» БК» ЖШС-гі объектіге СҚА әзірлеу қажет: атмосфералық ауаға физикалық әсерді және атмосфералық ауаның ластанып таралуын (шу, діріл, иондамайтын сәулелену) есептеулері бар жобаның негізінде орындалған (алдын ала), есептеу параметрлерін растау үшін заттай зерттеулер мен өлшеулердің жылдық циклының нәтижелері негізінде – белгіленген (түпкілікті). Осыған байланысты СҚА жобасына санитарлық-эпидемиологиялық қорытынды алу қажет. Санитарлық-қорғау аймағының шекараларында гигиеналық нормаларды сақтау далалық зерттеулер мен өлшемдер бағдарламасына сәйкес өндірістік бақылау негізінде жүзеге асырылуы тиіс.ҚР Денсаулық сақтау министрінің 07.04.2023 ж. №62Бұйрығына сәйкес, өндірістік объектілерде өндірістік бақылауды жүзеге асыру қажет. Өндірістік объектілерде жүргізілетін өндірістік бақылау нәтижелері туралы ақпарат тиісті аумақтағы халықтың санитариялық-эпидемиологиялық саламаттылығы саласындағы мемлекеттік орган ведомствосының аумақтық бөлімшелеріне ұсынылады.Сонымен қатар, белгіленіп отырған қызметті жүзеге асыру кезінде халықтың санитариялық-эпидемиологиялық салауаттылығы саласындағы қолданыстағы нормативтік құқықтық актілердің талаптарының сақталуын қамтамасыз ету қажет.Қауіптілік сыныбы 1-2 объектілер үшін санитарлық-эпидемиологиялық қорытынды (ол болмаған жағдайда) алу қажет. Қауіптілік сыныбы 3-5 объектілер үшін жұмыс басталғаны туралы хабарлама беру қажет. |
| 3 | Мұнай-газ кешеніндегі мемлекеттік инспекциясының оңтүстік өңіраралық басқармасы | Ескертулер мен ұсыныстар жоқ. |
| 4 | Қызылорда облысының ауыл шаруашылығы және жер қатынастары басқармасы | «Казгермунай» БК» ЖШС-нің ықтимал әсер ету туралы есебінің жобасы үшін кен орнының жер қойнауын пайдалануға арналған тиісті рұқсат немесе келісім-шарт алған жағдайда, ҚР Жер кодексінің талаптарына сәйкес жер учаскелерін жергілікті атқарушы органдармен рәсімдеуі қажет екендігін білдіреді. |
| 5 | Су ресурстарын пайдалануды реттеу және қорғау жөніндегі Арал-Сырдария бассейндік инспекциясы | ҚР Су кодексі 72 бабы 11 тармағының талаптарына сәйкес, жер үстi және жер асты суларынан су жинау алаңының ластануына жол бермеуге, ҚР Су кодексі 120 бабы 1 тармағына сәйкес өндiрiстiк қызметi жер асты суларының жай-күйiне зиянды әсер етуi мүмкiн болатын жеке және заңды тұлғалар жер асты суларының мониторингiн жүргiзуге және су ресурстарының ластануы мен сарқылуын және сулардың зиянды әсерiн болғызбау жөнiнде уақтылы шаралар қолдануға, аталған баптың 2 тармағына сәйкес ауыз сумен жабдықтау үшiн пайдаланылатын немесе пайдаланылуы мүмкiн жерасты суларының орындары мен учаскелерiнiң контурларында жер қойнауын пайдалану жөнiндегi операцияларды жүргiзуге, радиоактивтi және химиялық қалдықтардың көмiндiлерiн, қоқыстарды, зираттарды, мал қорымдарын (биотермиялық шұңқырларды) және жерасты суларының жай-күйiне әсер ететiн басқа да объектiлердi орналастыруға тыйым салынады.ҚР Су кодексі 120 бабы 5 тармағына сәйкес жер қойнауын пайдаланушы жер қойнауын пайдалану жөнiндегi операцияларды жүргiзген кезде жерасты суларын қорғау жөнiндегi шараларды қолдануға,аталған баптың 9 тармағында пайдалы қазбаларды өндiруге байланысты емес жер қойнауын геологиялық зерттеу, пайдалы қазбаларды барлау және өндiру, жер асты құрылыстарын салу мен пайдалану кезiнде жер қойнауын пайдаланушылар жер асты суларының ластануы мен сарқылуының алдын алу жөнiнде шаралар қолдануға мiндеттi. ҚР Су кодексінің 112-115 бабының талаптарын орындауға және су қорғау iс-шараларын жүргiзуге мiндеттi.«Казгермұнай БК» ЖШС-нің Оңтүстік Ақсай кен орнын игеру жобасына қосымша жобасы барысында жер үсті және жер асты суларын пайдаланған жағдайда арнайы су пайдалану рұқсат құжатын рәсімдеу қажеттігін хабарлайды.Арнайы су пайдалану рұқсат құжатын алу қажеттігі туындаған жағдайда, ҚР Су кодексінің 66 бабына және Қазақстан Республикасы Экология, геология және табиғи ресурстар министрінің м.а. 11.09.2020 ж. №216 бұйрығының 1 қосымшасындағы «Арнайы су пайдалануға рұқсат» мемлекеттік қызмет көрсету қағидаларында көрсетілген қажетті құжаттар тізбесіне сәйкес рәсімделуі тиіс және Сырдария өзені немесе өзгеде су обьектілерінің су қорғау аймағы мен белдеулерінде қандайда бір жұмыстар жүргізілген жағдайда ҚР Су кодексінің 125 бабына және ҚР Экология, геология және табиғи ресурстар министрінің м.а. 18.06.2020 ж. №148 бұйрығына сәйкес, инспекциядан келісім алу қажеттігін ескертеді. |
| 6 | Қызылорда облыстық орман шаруашылығы және жануарлар дүниесі аумақтық инспекциясы | ҚР 02.01.2023 ж. «Өсімдіктер дүниесі туралы» №183-VII Заңының 7 бабы 2 тармағына сәйкес, жеке және заңды тұлғалар:1) жабайы өсетін өсімдіктерді, олардың бөліктері мен дериваттарын жоюға және бүлдіруге, заңсыз жинауға жол бермеуге;2) өсімдіктер дүниесін пайдалану қағидаларының талаптарын сақтауға және өсімдіктер өсетін жерлерге теріс әсер етуге жол бермеуге;3) табиғи өсімдіктер қауымдастықтарының тұтастығын бұзбауға, олардың биологиялық әралуандығының сақталуына ықпал етуге;4) өсімдіктер дүниесін пайдалану процесінде өзге табиғи объектілер жай-күйінің нашарлауына жол бермеуге;5) өсімдіктер дүниесі алып жатқан учаскелерде өрт қауіпсіздігі талаптарын сақтауға;6) өсімдіктер дүниесін пайдалануды жүзеге асыру кезінде өзге тұлғалардың құқықтарын бұзбауға міндетті.Сонымен қатар, «Жануарлар дүниесiн қорғау, өсiмiн молайту және пайдалану туралы» ҚР 09.07.2004 ж. №593 Заңының *(бұдан әрі – Заң)* 1-бабы 38) тармақшасына сәйкес, жануарлар дүниесi – Қазақстан Республикасының аумағын тұрақты немесе уақытша мекендейтiн, сондай-ақ Қазақстан Республикасының құрлықтағы қайраңының және айрықша экономикалық аймағының табиғи ресурстарына жататын жануарлар жиынтығы болып табылады.Заңның 17-бабы 1, 2 – тармақтарына сәйкес, шаруашылық және өзге де қызметтi жобалау мен жүзеге асыру кезiнде жануарлар дүниесi объектiлерi мекендейтiн ортаны және олардың көбею жағдайларын, жануарлардың өрiс аудару жолдары мен шоғырланған жерлерiн сақтау жөнiндегi iс-шаралар көзделуге және жүзеге асырылуға, сондай-ақ жабайы жануарлар мекендейтiн орта ретiнде ерекше құнды болып табылатын учаскелерге ешкiмнiң қол сұқпауы қамтамасыз етiлуге тиiс.Сондай-ақ, 17 – баптың 3 – тармағына сай шаруашылық және осы баптың 1, 2 – тармақтарында көрсетілген өзге де қызметті жүзеге асыратын субъектілер: уәкілетті органмен келісім бойынша техникалық-экономикалық негіздеме мен жобалау-сметалық құжаттаманы әзірлеу кезінде осы Заңның 12-бабы 2-тармағының 2) және 5) тармақшалары талаптарының сақталуын қамтамасыз ету жөніндегі іс-шараларды жүзеге асыруға арналған қаражатты көздеуге міндетті.Заңның 12 – бабының 1 – тармағына сәйкес, жануарлар дүниесiнiң жай-күйiне, мекендейтiн ортасына, көбею жағдайларына және жануарлардың өрiс аудару жолдарына әсер ететін немесе әсер етуі мүмкін болатын қызмет жануарлар дүниесінiң, олар мекендейтін ортаның сақталуы мен өсiмiн молайтуды және келтірілетін және келтірілген, оның ішінде болмай қоймайтын зиянды өтеудi қамтамасыз етудiң талаптары, оның iшiнде экологиялық талаптар сақтала отырып жүзеге асырылуға тиiс. |
| 7 |  Сырдария ауданының әкімдігі | Ескертулер мен ұсыныстар жоқ. |
| 8 | Қызылорда облысы бойынша экология департаменті | 1. Жер қойнауын пайдалану жөніндегі операцияларды жүргізу кезінде ҚР 02.01.2021 ж. №400-VI Экологиялық кодексінің 397-бабында көзделген экологиялық талаптарды сақтау.2. Қалдықтармен операцияларды орындау кезінде Экологиялық кодекстің 329-бабына және 358-бабына сәйкес иерархия қағидаты ескерілсін, сондай-ақ қалдықтарды пайдаланудың баламалы әдістері көзделсін.3. Жер, көлік жұмыстарын орындау кезінде шаңды басу жөніндегі іс-шараларды көздеу.4. Санитарлық-қорғаныш аймағында көгалдандыру іс-шараларын қарастыру. |